****Norge må evakuere enslige mindreårige ﬂyktninger fra Hellas****

Situasjonen i ﬂyktningeleirene i Hellas er prekær. I Moria-leiren bor det nå opp mot 20.000 ﬂyktninger, mens leiren er beregnet til å huse 3000. Mennesker lever uten skikkelig tak over hodet, de mangler mat, skoletilbud og helsehjelp, og sanitærforholdene og sikkerheten er elendig.

Blant ﬂyktningene lever tusenvis av enslige mindreårige, det vil si barn under 18 år uten omsorgspersoner. Disse barna er i en særlig utsatt situasjon. Dette er barn som allerede har vært gjennom en traumatisk ﬂukt, og som nå må klare seg selv, uten hjelp og omsorg fra voksne.

Norge må ta sin del av ansvaret for disse barna. Kommunene har mye god kompetanse og erfaring med å bosette denne gruppen ﬂyktninger. Flere av kommunene får ikke bosatt nok enslige mindreårige til å opprettholde dagens botilbud, og har uttrykt ønske om å få bosette ﬂere enn det Integrerings- og mangfoldsdirektoraret (IMDi) har bedt om.

Når vi vet hvor ufattelig stort behovet for hjelp og beskyttelse er blant enslige mindreårige ﬂyktninger i Hellas, og vi samtidig har kapasiteten til å gi dem et godt botilbud i norske kommuner, bør det ikke være et alternativ å la være.

Rogaland SV ber regjeringen hente til Norge de enslige mindreårige barna fra Moria nå! Norge må ta ansvar for å unngå at flere går til grunne.

Norge må være et foregangsland og utfordre andre land til å bidra på samme måte.

*Vedtatt av årsmøtet i Rogaland SV 15. -16. februar 2020.*